תקנות הפיקדון על מכלי משקה (הפחתה של סכום העיצום הכספי ופריסת תשלומים)

{{ח:התחלה}}
{{ח:כותרת|תקנות הפיקדון על מכלי משקה (הפחתה של סכום העיצום הכספי ופריסת תשלומים), התשע״ב–2011}}

{{ח:פתיח-התחלה}}
{{ח:תיבה|ק״ת תשע״ב, 68|תקנות הפיקדון על מכלי משקה (הפחתה של סכום העיצום הכספי ופריסת תשלומים)|https://olaw.org.il/takanot/takanot-7044.pdf}}, {{ח:תיבה|254|ת״ט|https://olaw.org.il/takanot/takanot-7057.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקדון על מכלי משקה#סעיף 15א|סעיפים 15א(ב)}} {{ח:חיצוני|חוק הפיקדון על מכלי משקה#סעיף 23|ו־23(א)}} {{ח:חיצוני|חוק הפיקדון על מכלי משקה|לחוק הפיקדון על מכלי משקה, התשנ״ט–1999}} (להלן – החוק), ובהסכמת שר המשפטים לפי {{ח:חיצוני|חוק הפיקדון על מכלי משקה#סעיף 15א|סעיף 15א(ב) לחוק}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אישור רואה חשבון“ – אישור שנתן רואה חשבון מבקר, כהגדרתו {{ח:חיצוני|חוק החברות|בחוק החברות, התשנ״ט–1999}};
{{ח:ת|סוג=הגדרה}} ”הכנסה“ – כהגדרתה {{ח:חיצוני|פקודת מס הכנסה|בפקודת מס הכנסה}};
{{ח:ת|סוג=הגדרה}} ”מחזור עסקאות“ –
{{ח:תתת|(1)}} לעניין תאגיד שאינו מלכ״ר – מחזור עסקאות של עוסק כהגדרתו {{ח:חיצוני|חוק מס ערך מוסף|בחוק מס ערך מוסף, התשל״ו–1975}} (בתקנות אלה – חוק מע״מ);
{{ח:תתת|(2)}} לעניין מלכ״ר – כהגדרת מחזור {{ח:חיצוני|חוק העמותות#תוספת 2|בתוספת השנייה לחוק העמותות, התש״ם–1980}};
{{ח:ת|סוג=הגדרה}} ”מלכ״ר“ – כהגדרתו {{ח:חיצוני|חוק מס ערך מוסף|בחוק מע״מ}};
{{ח:ת|סוג=הגדרה}} ”מפר“ – כמשמעותו {{ח:חיצוני|חוק הפיקדון על מכלי משקה#סעיף 13|בסעיף 13 לחוק}}.

{{ח:סעיף|2|הפחתת סכומי העיצום הכספי|תיקון: תשע״ב}}
{{ח:תת|(א)}} הממונה רשאי להפחית למפר את סכום העיצום הכספי, בשיעורים שלהלן, אם התקיימה אחת או יותר מנסיבות אלה:
{{ח:תתת|(1)}} המפר לא הפר הוראה מהוראות {{ח:חיצוני|חוק הפיקדון על מכלי משקה|החוק}} או לפיו בחמש השנים שקדמו להפרה – 20 אחוזים;
{{ח:תתת|(2)}} המפר הפר הוראה מהוראות {{ח:חיצוני|חוק הפיקדון על מכלי משקה|החוק}} או לפיו בחמש השנים שקדמו להפרה, ואולם בשנתיים שקדמו להפרה, לא הפר את ההוראה שבשלה הוטל העיצום ולא הפר הוראה אחרת יותר מפעם אחת – 10 אחוזים;
{{ח:תתת|(3)}} המפר הפסיק את ההפרה, הודיע על כך לממונה ונקט פעולות לתיקון הליקויים ולמניעת הישנותם, להנחת דעת הממונה –
{{ח:תתתת|(א)}} לפני פנייה מטעם הממונה, אליו או לאחר, באותו עניין – 30 אחוזים;
{{ח:תתתת|(ב)}} לאחר פנייה מטעם הממונה, אליו או לאחר, באותו עניין, בלי שקיבל הוראה או הנחיה מהממונה לפעול כאמור ברישה – 10 אחוזים;
{{ח:תתת|(4)}} המפר הוא יחיד והמנהל שוכנע כי ההפרה נגרמה בשל נסיבות אישיות המצדיקות הפחתה של העיצום הכספי או שהתקיימו נסיבות אישיות קשות המצדיקות שלא למצות את הדין עם המפר – 15 אחוזים.
{{ח:תת|(ב)}} התקיימו לגבי מפר כמה נסיבות כאמור בתקנת משנה (א), רשאי הממונה להפחית למפר מסכום העיצום הכספי את השיעורים המנויים לצד אותן נסיבות במצטבר, ובלבד ששיעור ההפחתה המצטבר לא יעלה על 50% מסכום העיצום הכספי הקבוע בשל אותה הפרה.

{{ח:סעיף|3|הפחתה בשל התחשבות במחזור עסקאות}}
{{ח:תת|(א)}} הממונה רשאי להפחית למפר שהוא אחד מן המפורטים להלן את סכום העיצום הכספי, כך שסכום העיצום הכספי יהיה כמפורט להלן לפי העניין, ובלבד שלא יפחת מ־3,000 שקלים חדשים:
{{ח:תתת|(1)}} לתאגיד שמחזור העסקאות שלו אינו עולה על 10 מיליון שקלים חדשים – 20 אחוזים ממחזור העסקאות השנתי של המפר;
{{ח:תתת|(2)}} לאדם אחר – 10 אחוזים מההכנסה בשנת הכספים שקדמה למועד מסירת ההודעה על הכוונה להטיל עליו עיצום כספי.
{{ח:תת|(ב)}} תקנת משנה (א) תחול בין אם הופחת סכום העיצום הכספי לפי {{ח:פנימי|סעיף 2|תקנה 2}} ובין אם לאו.
{{ח:תת|(ג)}} מפר המבקש הפחתה של סכום עיצום כספי לפי הוראות תקנה זו, יגיש לממונה אישור רואה חשבון, לעניין גובה מחזור העסקאות או ההכנסה של המפר, לפי העניין, בתוך 30 ימים ממועד מסירת ההודעה על הכוונה להטיל עליו עיצום כספי.

{{ח:סעיף|4|תנאי מקדמי להפחתה בהפרות מסוימות}}
{{ח:ת}} היתה ההפרה שבשלה הוטל העיצום הפרה של אי־דיווח לפי הוראת {{ח:חיצוני|חוק הפיקדון על מכלי משקה#סעיף 11|סעיף 11(ב)(2) לחוק}} או אי־העברת תשלומים לקרן לפי הוראת {{ח:חיצוני|חוק הפיקדון על מכלי משקה#סעיף 11|סעיף 11(א) לחוק}}, לא יורה הממונה על הפחתת סכום העיצום הכספי בהתאם להוראות {{ח:פנימי|סעיף 2|תקנה 2}} {{ח:פנימי|סעיף 3|או 3}}, אלא לאחר שהמפר העביר לו דיווח, או העביר תשלומים לקרן, לפי העניין.

{{ח:סעיף|5|פריסת תשלום עיצום כספי}}
{{ח:תת|(א)}} הממונה רשאי להורות על פריסת תשלום עיצום הכספי, לפי בקשתו של מפר, שצורף לה אישור רואה חשבון המעיד שאין ביכולתו, לפי תזרים המזומנים הצפוי, לשאת את התשלום האמור, בין אם החליט הממונה על הפחתת סכום העיצום הכספי לפי תקנות אלה, ובין אם לאו.
{{ח:תת|(ב)}} הורה הממונה כאמור בתקנת משנה (א), לא יעלה מספר התשלומים על עשרה תשלומים חודשיים; לא שילם המפר תשלום חודשי במועדו, ישלם המפר את העיצום הכספי כולו בפירעון מיידי; על יתרת התשלום כאמור יחולו הוראות {{ח:חיצוני|חוק הפיקדון על מכלי משקה#סעיף 15ד|סעיף 15ד לחוק}}.

{{ח:חתימות|ה׳ בתשרי התשע״ב (3 באוקטובר 2011)}}
* '''גלעד ארדן'''
השר להגנת הסביבה
{{ח:סוגר}}
{{ח:סוף}}
[[קטגוריה:בוט חוקים]]